Diari Oficial de la Generalitat Valenciana


Sumari del DOGV 7386, del 22-10-2014 (2014/9479)

RESOLUCIÓ d'1 d'octubre de 2014, de la presidenta, per la qual es deleguen determinades facultats a la vicepresidència del Consell de Direcció de l'Entitat d'Infraestructures de la Generalitat.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9479


Data del document
:   01-10-2014

Organisme emissor
:   Entitat d'Infraestructures de la Generalitat (EIGE)

Tipus de document
:   Resolució

RESOLUCIÓ d'1 d'octubre de 2014, de la presidenta, per la qual es deleguen determinades facultats a la vicepresidència del Consell de Direcció de l'Entitat d'Infraestructures de la Generalitat. [2014/9479]  
Considerant que en virtut del Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat Valenciana, l'entitat de dret públic Ens Gestor de Transports i Ports de la Generalitat (GTP) va passar a denominar-se Entitat d'Infraestructures de la Generalitat (EIGE), conservant la seua naturalesa d'entitat de dret públic, i consegüentment la seua personalitat jurídica pròpia, patrimoni propi, recursos i plena capacitat d'obrar per a la realització dels seus fins.  
  
Considerant que en virtut de l'article 2.2 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, les entitats de dret públic amb personalitat jurídica pròpia vinculades o dependents de qualsevol de les administracions públiques tindran així mateix la consideració d'administració pública.  
Considerant que el Decret 6/2013, de 4 de gener, del Consell, pel qual s'aprova el Reglament d'Organització i Funcionament de l'Entitat d'Infraestructures de la Generalitat, configura, en el capítol II, l'estructura organitzativa de l'entitat, en què determina que la presidència d'esta correspondrà a la persona titular de la conselleria d'adscripció, és a dir, a la consellera d'Infraestructures, Territori i Medi Ambient, i establix en l'article 4 del referit text legal les atribucions que li corresponen.  
  
Considerant que en l'apartat 5t de l'esmentat article s'establix la possibilitat de «delegar amb caràcter permanent o temporal, determinades atribucions en la vicepresidència del Consell de Direcció».  
Resultant necessària la delegació de l'exercici de determinades facultats de les atribuïdes a la presidència d'esta entitat a la vicepresidència del Consell de Direcció d'esta, donat el volum i diversitat dels assumptes que han de ser resolts per aquella i amb la finalitat d'aconseguir la màxima eficàcia i agilitat en estos, intentat evitar la paralització en l'activitat administrativa d'esta entitat.  
De conformitat amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i l'article 4 del Decret 6/2013, de 4 de gener, del Consell, pel qual s'aprova el Reglament d'Organització i Funcionament de l'Entitat d'Infraestructures de la Generalitat, resolc:  
  
Delegar en la vicepresidència del Consell de Direcció de l'Entitat d'Infraestructures de la Generalitat les facultats que, amb caràcter general, s'enumeren a continuació:  
1. Ostentar la representació de l'entitat.  
2. Conferir i revocar poders generals i especials a persones determinades, tant físiques com jurídiques, públiques o privades, per als assumptes en què fóra necessari el seu atorgament.  
3. Exercir les facultats, com a òrgan de contractació de l'entitat, sense perjuí de les preceptives autoritzacions i el deure de subministrament d'informació, previstos en la normativa vigent.  
4. La resolució de les reclamacions prèvies en via judicial civil o laboral.  
5. L'exercici de les potestats administratives que l'entitat té atribuïdes, sense perjuí de les que corresponguen a la persona titular de la secretaria del Consell de Direcció.  
La present resolució produirà efectes l'endemà de la seua publicació en el Diari Oficial de la Comunitat Valenciana, de conformitat amb el que establix l'article 13.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 1 d'octubre de 2014.- La presidenta de l'Entitat d'Infraestructures de la Generalitat: Isabel Bonig Trigueros.